মতিন রহমান সিনেমা পরিচালক। গত তিন যুগে তিনি ২ ডজনের অধিক চলচ্চিত্র নির্মাণ করেছেন। কুড়িয়েছেন জাতীয় চলচ্চিত্র পুরস্কার। লালকাজল, তোমাকে চাই, বিয়ের ফুল, মাটির ফুল এবং রং নাম্বার – এর মত দর্শকপ্রিয় ছবিগুলো তার ঝুলিতে। ১৯৭৩ সালে আলমগীর কবিরের ফিল্ম ইনিসটিটিউটের পাঠ্যধারায় নিজেকে নির্মাণ করেও আজ পর্যন্ত তার চলচ্চিত্র শেখার উৎসাহ কমে নাই। জাহাঙ্গীরনগর বিশ্ববিদ্যালয় থেকে চলচ্চিত্র বিষয়ে গবেষণা পাঠের পাশাপাশি স্টামফোর্ড বিশ্ববিদ্যালয়ে ফিল্ম এন্ড মিডিয়া বিভাগে অধ্যাপনা করছেন। বাংলাদেশে সাংবাদিকতাসহ ফিল্ম এডুকেশানে মাস্টার্স ডিগ্রি প্রাপ্ত, প্রথম ছাত্রের নাম মতিন রহমান। জন্ম ১৯৫২ সালে নওগাঁ জেলার শাহপুর গ্রামে।